Diari Oficial de la Generalitat Valenciana


Sumari del DOGV 9941, del 20-09-2024 (2024/9529)

RESOLUCIÓ de 10 de juny de 2024, per la qual s'aprova l'actualització del projecte de servici públic de transport CV-301 (València - Benidorm).
-----------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9529

CVE
:   EFDE-B-4223-9666

Data del document
:   10-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Mitjançant la Resolució de data 23 de juliol de 2018, la Direcció General d’Obres Públiques, Transport i Mobilitat, en virtut de la delegació de la consellera d’Habitatge, Obres Públiques i Vertebració del Territori (apartat 5.4 de la Resolució de 2 de juliol de 2018), es va aprovar inicialment el projecte de servici públic de transport CV-301, València-Benidorm, que va ser sotmés a informació pública de conformitat amb el que es disposa en l’article 26 de la Llei 6/2011, d’1 d’abril, de mobilitat de la Comunitat Valenciana (anunci DOGV 8351, 31.07.2018).

Analitzades les al·legacions, i en virtut de la delegació de la consellera d’Habitatge, Obres Públiques i Vertebració del Territori (apartat 5.4 de la Resolució de 2 de juliol de 2018), el director general d’Obres Públiques, Transport i Mobilitat va dictar la Resolució amb data 20 de maig de 2019, que eleva a definitiva l’aprovació el projecte de servici públic de transport CV-301 València-Benidorm, de maig de 2019 (DOGV 8555, 24.05.2019).

En abril de 2021, es redacta una primera actualització del projecte de servici públic definitiu de transport CV-301, que va ser aprovat per la Resolució de 23 d’abril de 2021, de la Direcció General d’Obres Públiques, Transport i Mobilitat Sostenible. (DOGV 9075, 04.05.2021).

El 19 d’abril de 2022 es publica l’anunci de licitació en la Plataforma de Contractació del Sector Públic, però a conseqüència de l’anul·lació de clàusules del plec, mitjançant la Resolució de la consellera de Política Territorial, Obres Públiques i Mobilitat de 16 de febrer de 2023, es retrotrauen les actuacions de l’expedient de contractació al moment anterior a l’aprovació del PCAP, i es conserven aquells actes i tràmits posteriors a esta aprovació el contingut de la qual s’haguera mantingut igual. El 24 de març de 2024, per resolució de la consellera de Medi Ambient, Aigua, Infraestructures i Territori es desistix de la licitació i s’ordena l’actualització del projecte de servici públic CV-301.

Considerant el temps transcorregut des de la redacció i l’aprovació del projecte de servici públic CV-301 València-Benidorm, juliol de 2021, es justifica que siga procedent actualitzar el valor estimat. Per a esta actualització, es procedix a considerar en l’estructura de costos del servici les dades més recents publicades per l’Observatori de Costos del Transport de Viatgers en Autocar del Ministeri de Transports, Mobilitat i Agenda Urbana i pel Ministeri de Transició Ecològica i el Repte Demogràfic, així com els increments salarials segons els convenis sectorials provincials.

Vista la proposta d’aprovació del subdirector general de Servicis de Transports de 7 de maig de 2024.

En virtut de tot el que antecedix i del que establix l’article 134 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, en relació amb l’article 28 de la Llei 5/1983, de 30 de desembre, del Consell,

RESOLC

*Primer*

Aprovar la segona actualització del projecte definitiu de servici públic de transport CV-301 València-Benidorm, redactat en abril de 2024.

*Segon*

Publicar la present resolució en el *Diari Oficial de la Generalitat Valenciana*. El projecte definitiu actualitzat estarà disponible en la pàgina web de la Conselleria de Medi Ambient, Aigua, Infraestructures i Territori:

<https://mediambient.gva.es/va/web/transportes/projectes-definitius-de-servei-public-de-transports-de-viatgers-amb-autobus>

Contra la present resolució, que posa fi a la via administrativa, es podrà interposar un recurs potestatiu de reposició davant de la consellera de Medi Ambient, Aigua, Infraestructures i Territori, en el termini d’un mes comptat des de l’endemà de publicar-se, d’acord amb el que establixen els articles 123 i 124 de la Llei 39/2015, d’1 d’octubre, de procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l’endemà de publicar-se, de conformitat amb el que s’establix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s’utilitze qualsevol altra via impugnatòria que s’estime convenient.

  

València, 10 de juny de 2024

Manuel Ríos Pérez

Director general de Transports i Logística